Microteatro

Sarria-Portomarín

**Alba Castro Fernández: construtora**

**Paulo Ces Diéguez: peregrino contiñeiro**

**Chloé Botana Prini: construtora xefa**

**Mario Casal Pereira: cura**

**Situación: nun descanso duns construtores.**

**Diálogo:**

- Chloé: ( A Alba, falándolle de xeito imperativo) Vamos, ánimo! Temos que rematar de trasladar a igrexa!

-Alba: (Dirixíndose a Chloé con ton de queixa) Eu soa non podo facelo todo! Necesitamos máis persoal! Se non, non poderemos rematar a tempo.

-Mario: (coas mans cruzadas diante do peito e falando cun ton de voz propio de quen está dando un sermón) Nin falta que fai! (Levantando o dedo índice da man dereita até a altura dos ollos) Este territorio é sagrado! Non podedes trasladar a igrexa!

(Aparece Paulo en escena e fica observando e escoitando con atención desde unha certa distancia)

-Chloé:(Dirixíndose a Mario e falando con determinación, movendo as mans arriba e abaixo) Temos que facelo! Non podemos deixalo así, senón inundarase todo á de tres.

-Mario: (Movendo o dedo índice en sinal de advertencia) Non, non e non! Isto ten que rematar! Non podedes profanar a igrexa!

Chloé: (A Mario, moi alporizada xa) Repítoche que isto se vai inundar! Que prefires, trasladar a igrexa ou que se inunde???

Mario: (Volvendo a cruzar as mans sobre o peito) Iso son parvadas! A igrexa non se vai mover de aquí!!!!

(Acércase Paulo)

Paulo: (Dirixíndose a Chloé e Mario que se viran cara el ao escoitalo) Ola! Eu, como peregrino, creo que sería necesario trasladala porque, senón, ninguén poderá gozar da súa visión; e para iso, necesitades a máxima axuda .

Alba: (Dirixíndose a Paulo e mirando cara el como suplicando) Pois poderías traballar connosco.

Paulo: (Encollendo os ombros) Home! se me pagades ben … Eu perdín a carteira hai pouco, e necesito diñeiro para o albergue. Pero primeiro necesito o selo.

Mario: (Movendo as mans arriba e abaixo e falando moi alporizado) Repítovos que non, non e non!!!! Non podedes facer isto!! Estades profanando a igrexa!Tedes que buscar outra opción!

Chloé: (A Mario e con voz de cansazo mesturada con paciencia) É a única opción!

Alba: (A Mario con voz conciliadora) Ten razón. Esa é a única opción.

Chloé: (A Alba, moi alporizada xa) Deixa a ese parvallán! Que diga o que queira! Temos moito traballo por diante e non moito tempo!

Mario: (Levantando os ollos e as mans e cun ton de voz de resignación) Vaaaaaale. Podedes trasladala; (sinalando co dedo índice e subíndoo e baixándoo en sinal de advertencia e ton de voz imperativo) pero co máximo respecto a todos os monumentos e aos Santos, eh?

Alba: (A Chloé colléndoa por un brazo e tomando o camiño da igrexa) Pois imos traballar!

**VESTIMENTA**

Alba: Casco, xersei deportivo, botas e mallas negras.

Paulo: Roupa típica dun peregrino.

Chloé: Casco, chaleco/cinta reflectante, pantalón de montaña e botas.

Mario: Sotana, zapatos negros e un colar relixioso.